Протокол № 3/ 13.04.2019 г.

гр. Кърджали

 Днес, 13.04.2019 г. от 15:00 ч., в сградата на Общински център за култура и младежки дейности, гр. Кърджали, ул. „Мара Михайлова“ № 8, ет. 2, се проведе заседание на Районна избирателна комисия в девети район – Кърджали (РИК 09), назначена с Решение на Централната избирателна комисия № 81-ЕП/05.04.2019 г.

 В обявения начален час на заседанието присъстват, както следва:

|  |  |
| --- | --- |
| ПРЕДСЕДАТЕЛ: | ПЕТЪР ИВАНОВ ЗАХАРИЕВ |
| ЗАМЕСТНИК ПРЕДСЕДАТЕЛ: | ВЕЛИЧКА ДИМИТРОВА ГЕОРГИЕВА |
| ЗАМЕСТНИК ПРЕДСЕДАТЕЛ: | ДАНИЕЛ ТОЧЕВ ДЕЛЧЕВ |
| СЕКРЕТАР: | БЕРКАНТ МЕТИН БАРЗАТ |
| ЧЛЕНОВЕ: | ДИМИТЪР КИРОВ ДИМИТРОВ |
|  | ЕЛИЦА МОМЧИЛОВА ЮРКЕНОВА |
|  | ЕМИЛИЯ БЕЛЕВА ВЛАДЕВА |
|  | СТАВРИН ГЕОРГИЕВ СТАВРЕВ |
|  | ИВАН ПЛАМЕНОВ РОБОВ |
|  | ПАВЕЛ БОГОМИЛОВ ГАТЕВ |
|  | РОСИЦА МИТКОВА ЕСКОВА |
|  | ДЖЕВДЕТ ШАКИР МУСТАФА |
|  | ХРИСТИНА КРАЛЕВА ГЕОРГИЕВА |
|  | ИВАН СТЕФАНОВ КАДЪНКОВ |
| ОТСЪСТВАТ: | ДИМИТРИЯ ДРАГАНОВА ВАСИЛЕВА |

Присъстват повече от половината членове на РИК 09 Кърджали, поради което на основание чл. 70, ал. 3 от Изборния кодекс, е налице изискуемият кворум за провеждане на заседанието. Председателят откри заседанието и предложи следния

ДНЕВЕН РЕД:

|  |  |  |
| --- | --- | --- |
| **№** | **Решения** | **Докладва** |
|  | Определяне броя на членовете на всяка СИК съобразно броя на избирателите в съответната секция в изборен район 09 Кърджалийски. | Петър Захариев - председател |
|  | Поправка на техническа грешка в Решение № 7/12.04.2019 г. на РИК Кърджали | Петър Захариев - председател |
|  | Разни.  | Петър Захариев - председател |

 Присъстващите членове на РИК 09 Кърджали единодушно приеха предложения дневен ред.

 По така обявеният от председателя на РИК – Кърджали г-н Захариев дневен ред и след направените разисквания комисията прие следните решения:

**По точка 1:**

РЕШЕНИЕ
№ 8-ЕП
Кърджали, 13.04.2019 г.

ОТНОСНО: Определяне броя на членовете на всяка СИК съобразно броя на избирателите в съответната секция в изборен район 09 Кърджалийски.

С Решение № 6-ЕП/12.04.2019 г. РИК – Кърджали формира и утвърди единните номера на образуваните от кметовете на седемте общини избирателни секции в Район 09 Кърджали при произвеждане на изборите за членове на Европейския парламент от Република България на 26 май 2019 г.

Данните за броя избиратели по секции се основава на справка за броя на избиратели в предварителните списъци за гласуване в изборите за членове на Европейския парламент от Република България на 26 май 2019 г., качена на сайта на Централната избирателна комисия.

На основание чл. 72, ал. 1, т. 1, чл. 107, ал. 4 и 5 от ИК, във връзка с Решение № 139 – ЕП/10.04.2019 г. и № 148-ЕП/11.04.2019 г. на ЦИК София, Районната избирателна комисия Кърджали

**Р Е Ш И:**

1. Определя броя на членовете на всяка СИК в Девети район – Кърджалийски, включващ общините Ардино, Джебел, Кирково, Крумовград, Кърджали, Момчилград и Черноочене, съобразно броя на избирателите в съответната секция за произвеждането на изборите за членове на Европейския парламент от Република България, насрочени за 26 май 2019 г., както следва:
2. За секции до 100 избиратели включително, както и секции в лечебни заведения, домове за стари хора и други специализирани институции за предоставяне на социални услуги, както и подвижна СИК (ПСИК) – 5 членове;
3. За секции от 101 до 500 избиратели включително – 7 членове;
4. За секции с над 500 избиратели – 9 членове.
5. Разпределение за СИК в Девети район – Кърджалийски (без ПСИК и секции в лечебни заведения, домове за стари хора и други специализирани институции за предоставяне на социални услуги) по Методиката и изчислителната процедура към нея, съгласно Решение № 139-ЕП/10.04.2019 г. и Решение № 148-ЕП/11.04.2019 г. на ЦИК е съгласно приложеният файл, към настоящото решение.

Решението на Районна избирателна комисия може да бъде оспорвано в тридневен срок от обявяването му по реда на чл. 73, ал. 1 от ИК пред Централна избирателна комисия, която се произнася в тридневен срок.

Гласували: 14 членове на РИК:

* За: 14
* Против: 0

РЕШЕНИЕТО Е ПРИЕТО

**По точка 2:**

РЕШЕНИЕ
№ 9-ЕП
Кърджали, 13.04.2019 г.

ОТНОСНО: Поправка на техническа грешка в Решение № 7-ЕП/12.04.2019 г. на РИК 09 Кърджали

След извършена проверка Районната избирателна комисия констатира, че в Решение № 7-ЕП от 12 април 2019 г. на РИК Кърджали е допусната технически грешки в относно имената на две от лицата от работните групи, които следва да бъдат отстранени.

На основание чл. 72, ал. 1, т. 1 от Изборния кодекс Районна избирателна комисия 09 Кърджали

**Р Е Ш И:**

 ДОПУСКА поправка на техническа грешка в Решение № 7-ЕП от 12 април 2019 г. на РИК Кърджали както следва:

* вместо „Иван Илиев Добрев“ да се чете „Иван Добрев Илиев“;
* вместо „Златка Делчева Белчева“ да се чете „Златка Делчева Банкова“.

Решението на Районна избирателна комисия може да бъде оспорвано в тридневен срок от обявяването му по реда на чл. 73, ал. 1 от ИК пред Централна избирателна комисия, която се произнася в тридневен срок.

Гласували: 14 членове на РИК:

* За: 14
* Против: 0

РЕШЕНИЕТО Е ПРИЕТО

**По точка 3** нямаше допълнително предложени теми за обсъждане.

Поради изчерпване на дневния ред на заседанието, председателя го закри.

ПРЕДСЕДАТЕЛ:

 ПЕТЪР ЗАХАРИЕВ

СЕКРЕТАР:

 БЕРКАНТ БАРЗАТ